**Ministru kabineta rīkojuma projekta**

**”Par Ministru kabineta 2015.gada 1.decembra rīkojuma Nr.756 “Par valsts kustamās mantas nodošanu sabiedriskā labuma organizācijai – biedrībai “Sirds siltuma darbnīca”” atzīšanu par spēku zaudējušu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Publiskas personas mantas atsavināšanas likuma 6.panta pirmā daļa, 42.panta trešā daļa un 43.pants. |
|  2. |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts “Par Ministru kabineta 2015.gada 1.decembra rīkojuma Nr.756 “Par valsts kustamās mantas nodošanu sabiedriskā labuma organizācijai – biedrībai “Sirds siltuma darbnīca”” atzīšanu par spēku zaudējušu” (turpmāk – rīkojuma projekts) paredz atzīt par spēku zaudējušu Ministru kabineta 2015.gada 1.decembra rīkojumu Nr.756 “Par valsts kustamās mantas nodošanu sabiedriskā labuma organizācijai – biedrībai “Sirds siltuma darbnīca”” (turpmāk – rīkojums).Ar rīkojumu saskaņā ar Publiskas personas mantas atsavināšanas likuma 43.1 panta pirmo daļu Ministru kabinets deva atļauju Veselības ministrijas padotībā esošajam Valsts tiesu medicīnas ekspertīzes centram (turpmāk – Centrs) nodot bez atlīdzības sabiedriskā labuma organizācijai - biedrībai "Sirds siltuma darbnīca" (reģistrācijas Nr. 40008213062, juridiskā adrese - Pārgaujas iela 10-45, Valmiera, LV-4201, sabiedriskā labuma organizācijas statuss no 2014. gada 19. februāra) (turpmāk - sabiedriskā labuma organizācija) valsts kustamo mantu - automašīnu *Audi A6* (valsts reģistrācijas numurs EZ4199, izlaiduma gads - 1994, atlikusī bilances vērtība - 00,00 *euro*) (turpmāk – transportlīdzeklis). Rīkojumā tika noteikts uzdevums Centram noslēgt līgumu ar sabiedriskā labuma organizāciju par šā rīkojuma 1.punktā minētās kustamās mantas nodošanu un pieņemšanu (turpmāk – Līgums).Rīkojuma izpilde no Veselības ministrijas un Centra neatkarīgu iemeslu dēļ nav iespējama, jo sabiedriskā labuma organizācija atteicās no līguma parakstīšanas un nav veikusi darbības, lai normatīvajos aktos noteiktā kārtībā saņemtu transportlīdzekli īpašumā. Līdz ar to, lai Centrs atkārtoti organizētu transportlīdzekļa atsavināšanu citām personām, nepieciešams atzīt par spēku zaudējušu rīkojumu.  |
|  3. |  Projekta izstrādē iesaistītās institūcijas | Centrs |
|  4. |  Cita informācija | Centrs ir publicējis informāciju valsts akciju sabiedrības ”Valsts nekustamie īpsšiumi” mājas lapā par atsavināmo transportlīdzekli. Uz sludinājumu pieteicās viens pretendents - profesionalās izglītības kompetences centrs ”Rīgas valsts tehnikums”, kuram saskaņā ar Publiskas mantas atsavināšanas likuma 6.panta pirmo daļu un 43.pantu ir tiesības bez atlīdzības atsavināt valsts kustamo mantu ar ministrijas rīkojumu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts ietekmēs subjektu – sabiedriskā labuma organizāciju, kurai ar rīkojumu piešķirtas tiesības saņemt bez atlīdzības īpašumā transportlīdzekli. jo saskaņā ar rīkojumu Ministru kabinets deva atļauju atsavināt transportlīdzekli bez atlīdzības sabiedriskā labuma organizācijai. Rīkojuma projekts attiecas uz subjektiem (fiziskām un juridiskām personām), kuri pretendē uz transportlīdzekļa atsavināšanu viņu īpašumā, jo pēwc rīkojuma stāšanās spēkā zudīs ierobežojums atsavināt to tikai sabiedriskā babuma organizācijai. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana projekta izstrādē nav veikta, jo projekts būtiski nemaina esošo regulējumu un neparedz ieviest jaunas politiskās iniciatīvas. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Noteikumu projekta izpildi nodrošinās Veselības ministrija un Centrs |
|  2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
|  3. | Cita informācija | Nav |

*Anotācijas III, IV un V sadaļa – projekts šo jomu neskar.*

Veselības ministre Anda Čakša

Vīza: Valsts sekretārs Kārlis Ketners

I.Brūvere 67876061

Ieva.Bruvere@vm.gov.lv